لبابا بينيديكت 16
يوسيف ألوسيوس راتسينڭر (مزيود ف 16 أبريل 1927، توفا ف 31 دجنبر 2022) لي خدا لقب بينيديكت 16 فاش تّنتاخب ف لمنصب د بابا د لڤاتيكان، كان فرايلي ألماني مسيحي كاطوليكي، ؤ تبع لبابا جون پول التاني كا رئيس لكنيسة لكاطوليكية مابين 19 أبريل 2005، و 28 فبراير 2013. ف هاد التاريخ قرر باش يعتازل من لمنصب ديالو ل أسباب صحية، و خدا بلاصتو لبابا فرانسيس. بينيديكت سطاش بقا واخد لقب ديال "بابا شرفي" تال فاش مات.

راتسينڭر ولّا فرايلي ف 1951 ف باڤاريا، ؤ تبّع كاريير أكاديمية ف علم اللاهوت. ولّا ؤستاد ديال اللاهوت ف 1958 فاش كان عندو 31 عام. تدرّج ف لمناصب ف لكنيسة تا عيّنو لبابا پول الرابع كاردينال ف 1977. مابين 2002 تال التعيين ديالو كا بابا، كان كيتّعتابر من أهم الشخصيات ف لڤاتيكان.

عيون لكلام 

زيادة 1926
وفيات 2022
لمسيحية
زيادة 1927